EkBass/fiwiki-20250220-pages-articles huggingface dataset:
Hanguanaceae

Hanguanaceae on pieni, kymmenen lajia ja yhden suvun Hanguana käsittävä kasviheimo koppisiemenisten yksisirkkaislahkossa Commelinales.Stevens 2001–, viittaus 4.12.2014. == Tuntomerkit == Hanguana-lajit ovat rotevia maalla kasvavia ruohoja. Kasvissa on limakanavia. Karvat ovat monisoluisia ja haaroittuneita. Lehdet sijaitsevat kierteisesti ja ovat erilaistuneet ruodiksi ja lavaksi. Lavassa on vahva keskisuoni ja paljon rinnakkaisia suonia (silposuonitus) sekä merkittäviä poikkisuonia. Kukat ovat yksineuvoisia ja sijaitsevat joko hedekasvissa tai emikasvissa (kaksikotisuus). Kukinto on tähkämäinen ja haarova, kukat ovat perättömiä ja huomaamattomia, ja niiden kehälehdet ovat pieniä. Hedekukissa on leveät heteenpalhot, jotka ovat tyvestä kasvaneet yhteen, ja emiön jäänne. Emikukan joutoheteet ovat mettä erittäviä, ja sikiäimen sisällä on solukarvoja, jotka erittävät limaa. Sikiäin on enemmän tai vähemmän vartaloton, luotteja on kolme. Kussakin emilehdessä on yksi suora siemenaihe pohjaistukassa. Hedelmä on yksisiemeninen marja, joka sisältää maljan muotoisen siemenen; istukka on maljan sisällä. Siementaimessa on hyvin kehittynyt alkeisjuuri. Kromosomiluku n = noin 24, 36, 45. == Levinneisyys == Hanguanaceae-kasvit kasvavat Sri Lankassa ja Kaakkois-Aasiasta Palausaarille ja Pohjois-Australiaan ulottuvalla alueella.http://www.mobot.org/mobot/research/apweb/maps/hanguanaceae.gif == Luokittelu == Heimo kuuluu yhdessä soljokasvien (Commelinaceae) kanssa samaan kladiin Commelinales-lahkon evoluutiopuussa. Kladille ovat ominaisia maanpinnan yläpuolelle kohoava varsi, siemenen pieni alkio ja yhteyttämätön sirkkalehti. Aikaisemmin Hanguana vietiin usein Flagellariaceae-heimoon, joka nyt on lahkossa Poales, kuten muun muassa heinäkasvit. Cronquist (1981) sisällytti sen laajasti käsitettyyn Liliales-lahkoon (mm. liljakasvit), kun taas sitä uudempi morfologian tutkimus on havainnut yhteyksiä Zingiberales- lahkoon (mm. banaani- ja inkiväärikasvit). Hanguana-suvun kymmenen lajia ovat:http://www.theplantlist.org/tpl1.1/search?q=hanguana * Hanguana bakoensis Siti Nurfazilah, Sofiman Othman & P.C.Boyce * Hanguana bogneri Tillich & E.Sill * Hanguana exultans Siti Nurfazilah, Mohd Fahmi, Sofiman Othman & P.C.Boyce * Hanguana kassintu Blume * Hanguana major Airy Shaw * Hanguana malayana (Jack) Merr. * Hanguana nitens Siti Nurfazilah, Mohd Fahmi, Sofiman Othman & P.C.Boyce * Hanguana pantiensis Siti Nurfazilah, Mohd Fahmi, Sofiman Othman & P.C.Boyce * Hanguana podzolica Siti Nurfazilah, Mohd Fahmi, Sofiman Othman & P.C.Boyce * Hanguana stenopoda Siti Nurfazilah, Mohd Fahmi, Sofiman Othman & P.C.Boyce == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. === Viitteet === == Aiheesta muualla == * Hanguana malayana: http://ntbg.org/plants/plant_details.php?plantid=5719 Luokka:Commelinales Luokka:Kasviheimot
Ozan Yanar

Ozan Göksu Yanar (s. 3. toukokuuta 1987 Istanbul, Turkki) on suomenturkkilainen poliitikko ja taloustieteen opiskelija. Hän oli Vihreän liiton kansanedustaja kauden 2015–2019. Nasima Razmyar ja Ozan Yanar nousevat eduskuntaan: ”Epätodellinen olo”. Helsingin Sanomat 19.4.2015. Yanar toimi Vihreiden nuorten ja opiskelijoiden liiton toisena puheenjohtajana vuonna 2015. ==Elämä== Yanar opiskelee taloustiedettä Helsingin yliopistossa. Hän valmistui valtiotieteiden kandidaatiksi vuonna 2013. Yanar työskenteli vuonna 2014 projektiekonomistina Suomen Ammattijärjestöjen Keskusjärjestö SAK:ssa. Aiemmin hän on työskennellyt muun muassa työ- ja elinkeinoministeriössä sekä Palkansaajien tutkimuslaitoksella. Hän on erikoistunut työn taloustieteeseen. Yanar oli Palkansaajien tutkimuslaitoksen julkaiseman ”Suomalainen palkkaero eurooppalaisessa vertailussa” -tutkimuksen tekijöitä. ==Politiikka== Yanar on toiminut Helsingin yliopiston ylioppilaskunnan edustajistossa vuodesta 2012 ensin ainejärjestöjen ryhmässä ja myöhemmin HYY:n Vihreiden ryhmässä. Edustajistovaaleissa 2014 hän sai eniten ääniä. Keväällä 2014 hän oli ehdokkaana europarlamenttivaaleissa vihreiden listalla. Hän keräsi 2 269 ääntä. Lisäksi hän on toiminut Helsingin Vihreiden hallituksen jäsenenä vuonna 2014. Yanar valittiin Vihreiden nuorten ja opiskelijoiden liiton yhteispuheenjohtajaksi vuodelle 2015 Saara Ilvessalon kanssa.Vino Hallitus Yanar oli ehdolla kevään 2015 eduskuntavaaleissa, joissa hän nousi kansanedustajaksi 4 196 henkilökohtaisella äänellä. Vuoden 2017 kuntavaaleissa Yanar sai yli 4 700 ääntä ja oli koko maan kärkikymmenikössä ja kolmas vihreiden listalla. Yanar oli ehdolla kevään 2019 eduskuntavaaleissa. Hän sai 3 569 ääntä eikä tullut valituksi. Vuoden 2021 kuntavaaleissa Yanar sai 1 066 ääntä ja tuli valituksi Helsingin kaupunginvaltuustoon. Yanar oli ehdolla kevään 2023 eduskuntavaaleissa. Hän sai 1 241 ääntä eikä tullut valituksi. ==Yksityiselämä== Yanar on syntynyt Turkissa ja asunut lapsena myös Englannissa ja Kyproksella. Suomeen hän muutti 14-vuotiaana. Hän on pelannut jalkapalloa B-nuorten SM-tasolla. Yanarilla on tytär yhdessä toimittaja Aishi Zidanin kanssa. Hän on Turkin ja Suomen kansalainen. ==Lähteet== == Aiheesta muualla == * * Ozan Yanarin verkkosivut * Kati Pietarinen: Uusi kärki. Vihreä lanka 8.12.2014. * Antti Pikkanen: Post-demari. Ylioppilaslehti 6.3.2015. Luokka:Nykyiset Helsingin kaupunginvaltuutetut Luokka:Kansanedustajat Luokka:Vihreiden nuorten puheenjohtajat Luokka:Vihreän liiton poliitikot Luokka:Helsingin vaalipiiri Luokka:Suomen turkkilaiset Luokka:Vuonna 1987 syntyneet Luokka:Elävät henkilöt
Ylinen Vehkajärvi

Ylinen Vehkajärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Mouhijärven alueeseen. == Maantiede == Järven pinta-ala on 8,7 hehtaaria ja sen pituus on 500 metriä ja leveys 250 metriä. Järven luusua sijaitsee järven etelärannalla, josta saa alkunsa 1,5 kilometriä pitkä laskuoja Vehkaojaan, joka laskee Kourajärveen. Järveen laskee suo-ojia. Järven rantaviiva on 1,3 kilometriä pitkä ja ranta on puoliksi moreeni- ja kalliopohjaista metsämaastoa ja puoliksi metsäistä suota. Rannalla on kolme loma-asuntoa, jonne johtaa tie Suodenniemeltä. Järven pohjoisrannan niemessä on nuotiopaikka. == Lähteet == Luokka:Suodenniemen järvet Luokka:Mouhijärven alue
Kiivana

Kiivana on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Mouhijärven alueeseen. == Maantiede == Järven pinta-ala on 6,4 hehtaaria ja sen pituus on 330 metriä ja leveys 200 metriä. Järven luusua sijaitsee järven etelärannalla, josta saa alkunsa kilometrin pituinen laskuoja Aliseen Vehkajärveen, joka laskee Vehkaojan kautta Kourajärveen. Järven rantaviiva on 1,4 kilometriä pitkä ja ranta on pääosin metsäistä suota. Järvi on mökitön eikä sen luo johda tietä. == Historiaa == Vuoden 1855−56 Kalmbergin kartastossa järven nimi kirjoitettiin "Kivojärvi". == Lähteet == Luokka:Suodenniemen järvet Luokka:Mouhijärven alue
Alinen Vehkajärvi

Alinen Vehkajärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Mouhijärven alueeseen. == Maantiede == Järven pinta-ala on 6,4 hehtaaria ja sen pituus on 600 metriä ja leveys 100 metriä. Järven luusua sijaitsee järven koillisrannalla, josta saa alkunsa 3,6 kilometriä pitkä Vehkaoja, joka laskee Kourajärven Vehkalahteen. Järveen laskee pari suo-ojaa, joista yksi on Kiivanan laskuoja. Järven rantaviiva on 1,4 kilometriä pitkä ja ranta on pääosin moreeni- ja kalliopohjaista metsämaastoa. Järven rannan tuntumassa on peltoja ja muutama loma-asunto, jonne johtaa tie Suodenniemeltä. Rannalla on myös kiinteä laavu. == Lähteet == Luokka:Suodenniemen järvet Luokka:Mouhijärven alue
Mustajärvi (Suodenniemi)

Mustajärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Mouhijärven alueeseen. == Maantiede == Järven pituus on 150 kilometriä ja leveys 50 metriä. Järveen on kaivettu suo-ojia, mutta siitä ei lähde laskuojaa minnekään. Järven ranta on kokonaan metsäistä suota, eikä sen rannoille ole rakennettu mitään. Järven vieressä kulkee metsäautotie, joka vie parin kilometrin päähän Suodenniemen taajamaan. Lähellä ovat järvet Alinen Laisjärvi ja Ylinen Laisjärvi. == Lähteet == === Viitteet === Luokka:Suodenniemen järvet Luokka:Mouhijärven alue
Alinen Laisjärvi

Alinen Laisjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Mouhijärven alueeseen. == Maantiede == Järven pinta-ala on 2,3 hehtaaria ja sen pituus on 280 metriä ja leveys 150 metriä. Järven luusua sijaitsee järven länsirannalla, josta saa alkunsa 3,5 kilometriä pitkä laskuoja Kourajärveen. Ainoa tulo-oja on Ylisen Laisjärven laskuoja. Järven rantaviiva on 0,67 kilometriä pitkä ja ranta on pääosin metsäistä suota. Rantoja ei ole rakennettu ja järvelle johtaa ainoastaan polku. == Lähteet == Luokka:Suodenniemen järvet Luokka:Mouhijärven alue
Ylinen Laisjärvi

Ylinen Laisjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Mouhijärven alueeseen. == Maantiede == Järven pinta-ala on 2,1 hehtaaria ja sen pituus on 260 metriä ja leveys 100 metriä. Järven luusua sijaitsee järven pohjoisrannalla, josta saa alkunsa 200 metriä pitkä laskuoja Aliseen Laisjärveen, joka laskee Kourajärveen. Järven rantaviiva on 0,63 kilometriä pitkä ja ranta on pääosin metsäistä suota tai avosuota. Järven rantoja ei ole rakennettu eikä sille johda tietä. == Lähteet == Luokka:Suodenniemen järvet Luokka:Mouhijärven alue
Ateenan kansallinen teknillinen korkeakoulu

Ateenan kansallinen teknillinen korkeakoulu () on teknillinen yliopisto, joka toimii Ateenassa Kreikassa. Se on perustettu vuonna 1836. Korkeakoulussa on 9 tiedekuntaa ja yhteensä 40 laitosta. Niissä on yhteensä noin 10 000 opiskelijaa, joista noin 1 500 on jatko-opiskelijoita. Henkilökunnan määrä on 1 350\. == Tiedekunnat == Korkeakoulun tiedekunnat ja niiden laitokset ovat: Tiedekunta Laitokset Arkkitehtuurin tiedekunta Arkkitehtuurisuunnittelun laitos Kaupunki- ja aluesuunnittelun laitos Rakennesuunnittelun laitos Sisustussuunnittelun ja maisemoinnin laitos Kaivostekniikan tiedekunta Geologisten tieteiden laitos Kaivostekniikan laitos Metallurgian ja materiaalitekniikan laitos Kemiantekniikan tiedekunta Kemiallisten tieteiden laitos Materiaalitekniikan laitos Prosessi- ja systeemianalyysin, -suunnittelun ja -kehityksen laitos Teollisuusprosessien kehityksen laitos Konetekniikan tiedekunta Lämpötekniikan laitos Mekaanisten rakenteiden ja automaatiokontrollin laitos Teollisuuden johtamisen ja toiminnan tutkimuksen laitos Valmistustekniikan laitos Virtausmekaniikan laitos Ydintekniikan laitos Maanmittaustekniikan tiedekunta Maantieteen ja aluesuunnittelun laitos Maaseututekniikan ja -kehityksen laitos Topografian laitos Meritekniikan tiedekunta Hydrodynamiikan laitos Laivanrakennus- ja merikuljetustekniikan laitos Merirakennetekniikan laitos Meritekniikan laitos Sovelletun matematiikan ja fysiikan tiedekunta Humanististen tieteiden, yhteiskuntatieteiden ja oikeustieteen laitos Fysiikan laitos Matematiikan laitos Mekaniikan laitos Sähkö- ja tietotekniikan tiedekunta Signaalinkäsittelyn, kontrollijärjestelmien ja robotiikan laitos Sähkömagnetiikan, sähköoptiikan ja elektronisten materiaalien laitos Sähkövoimatekniikan laitos Teollisuuselektroniikan ja päätöksentekojärjestelmien laitos Tietojenkäsittelytieteen laitos Tiedonsiirtojärjestelmien ja materiaalitekniikan laitos Viestinnän, elektroniikan ja tietojärjestelmien laitos Yhdyskuntatekniikan tiedekunta Geotekniikan laitos Liikennesuunnittelun ja -tekniikan laitos Rakennetekniikan laitos Rakennusjohtamisen laitos Vesiresurssien, hydrauliikan ja meritekniikan laitos == Lähteet == == Aiheesta muualla == * Εθνικό Μετσόβιο Πολυτεχνείο - National Technical University of Athens. Korkeakoulun verkkosivut. Luokka:Ateenan koulutus Luokka:Exárcheia Luokka:Kreikan yliopistot ja korkeakoulut Luokka:Tekninen koulutus
Mão

Jenílson Brito Rodrigues (tunnetaan paremmin taiteilijanimellään Mão; s 6. joulukuuta 1978 Vitória) on brasilialainen beachfutismaalivahti, joka pelaa Corinthiansissa ja Brasilian beachfutismaajoukkueessa. Mão on osallistunut MM- kilpailuihin kahdeksan kertaa, saavuttaen seitsemän MM-mitalia. Hänellä on neljä kultaa, yksi hopea sekä kaksi pronssia. Vuoden 2009 MM-kisoissa Dubaissa MM-kultaa voittanut Mão valittiin turnauksen parhaaksi maalivahdiksi. Maajoukkueen kanssa Mão on myös voittanut viidesti Etelä-Amerikan mestaruuden. Seuratasolla hän on pelannut koko uransa kotimaassaan. Vuodesta 2011 alkaen Mãon seura on ollut Corinthians, jossa hän voitti maansa mestaruuden vuonna 2012. Mão on 186 senttimetriä pitkä. == Lähteet == * http://www.fifa.com/worldfootball/statisticsandrecords/players/player=262673/index.html Luokka:Brasilialaiset beachfutispelaajat Luokka:Vuonna 1978 syntyneet Luokka:Elävät henkilöt
Ateenan kauppakorkeakoulu

Ateenan kauppakorkeakoulu (; , AUEB) on kauppakorkeakoulu, joka toimii Ateenassa Kreikassa. Se on perustettu vuonna 1920. Ennen vuotta 1989 korkeakoulu tunnettiin nimellä Talous- ja kauppatieteiden korkeakoulu (Ανωτάτη Σχολή Οικονομικών και Εμπορικών Επιστημών), jonka lyhennettä ASOEE käytetään koulusta usein edelleen. Korkeakoulussa on kahdeksan laitosta. Niissä on yhteensä 3 000 opiskelijaa, joista 1 200 on jatko-opiskelijoita. == Laitokset == Korkeakoulun laitokset ovat: * Informatiikan laitos * Johtamistieteen ja -teknologian laitos * Kansainvälisen ja eurooppalaisen talouden tutkimuksen laitos * Laskentatoimen ja rahoituksen laitos * Liikkeenjohdon laitos * Markkinoinnin ja viestinnän laitos * Taloustieteen laitos * Tilastotieteen laitos == Kuvia == File:Athens Economical University old bldg.jpg|Ateenan kauppakorkeakoulun päärakennus. File:Auebroyal.JPG|Päärakennuksen aulatila. File:AuebLibrary2.jpg|Kirjasto. == Lähteet == == Aiheesta muualla == * Οικονομικό Πανεπιστήμιο Αθηνών - Athens University of Economics and Business. Yliopiston verkkosivut. Luokka:Ateenan koulutus Luokka:Kreikan yliopistot ja korkeakoulut Luokka:Kaupan alan koulutus
Charokópeio-yliopisto

Charokópeio-yliopisto (; myös Harokopio-yliopisto) on yliopisto, joka toimii Ateenassa Kreikassa. Se on perustettu vuonna 1990. Yliopistossa on neljä laitosta. Niissä on yhteensä 1 150 opiskelijaa. thumb|left|240px|Yliopiston päärakennus. == Laitokset == Yliopiston laitokset ovat: * Informatiikan ja telematiikan laitos * Kotitaloustieteen ja ekologian laitos * Maantieteen laitos * Ravitsemustieteen ja ravinto-opin laitos == Lähteet == == Aiheesta muualla == * Χαροκόπειο Πανεπιστήμιο - Harokopio University. Yliopiston verkkosivut. Luokka:Ateenan koulutus Luokka:Kreikan yliopistot ja korkeakoulut
Ioánninan yliopisto

Ioánninan yliopisto () on yliopisto, joka toimii Ioánninassa Kreikassa. Se on perustettu vuonna 1964 ja se erotettiin itsenäiseksi yliopistoksi Thessalonikin Aristoteles-yliopistosta vuonna 1970. Yliopiston pääpaikka on Ioánninassa. Lisäksi sillä on yksiköitä Agríniossa. Yliopistossa on seitsemän tiedekuntaa ja yhteensä 17 laitosta. Niissä on yhteensä 17 040 opiskelijaa, joista 1 300 on maisterivaiheen ja 2 217 jatko-opiskelijoita (vuonna 2014). Henkilökunnan määrä on 1 272, joista 720 on opetushenkilökuntaa. == Tiedekunnat == Yliopiston tiedekunnat ja niiden laitokset ovat: Tiedekunta Laitokset Kampus Filosofinen tiedekunta Filologian laitos Filosofian, kasvatustieteen ja psykologian laitos Historian ja arkeologian laitos Ioánnina Kasvatustieteellinen tiedekunta Luokanopettajakoulutuksen laitos Varhaiskasvatuksen laitos Ioánnina Luonnontieteellinen tiedekunta Fysiikan laitos Kemian laitos Matematiikan laitos Tietojenkäsittelytieteen ja tietotekniikan laitos Ioánnina Luonnonresurssien ja ympäristönhoidon tiedekunta Ruoantuotannon ja maatalouden liikkeenjohdon laitos Ympäristön ja luonnonresurssien hoidon laitos Agrínio Taiteiden tiedekunta Taiteiden ja taidetieteiden laitos Ioánnina Teknillistieteellinen tiedekunta Bioteknologian laitos (osa kahta tiedekuntaa) Materiaalitieteiden laitos Ioánnina Terveystieteellinen tiedekunta Bioteknologian laitos (osa kahta tiedekuntaa) Lääketieteen laitos Ioánnina Itsenäiset laitokset Taloustieteen laitos Ioánnina Kulttuuriperinnön hallinnoinnin ja uusien teknologioiden laitos Agrínio == Lähteet == == Aiheesta muualla == * Πανεπιστήμιο Ιωαννίνων - University of Ioannina. Yliopiston verkkosivut. Luokka:Agrínio Luokka:Ioánnina Luokka:Kreikan yliopistot ja korkeakoulut
Nicolai Jørgensen

Nicolai Jørgensen (s. 15. tammikuuta 1991 Ballerup) on tanskalainen jalkapalloilija, joka on kotimaansa lisäksi pelannut Saksassa vuosina 2010–2012, Alankomaissa Feyenoordin joukkueessa vuosina 2016–2021 ja Turkissa Kasımpaşan joukkueessa kaudella 2021–2022. Viimeksi hän on edustanut FC Kööpenhaminaa kevätkaudella 2022. Oikeajalkainen Jørgensen on pelipaikaltaan vasen laitahyökkääjä tai piilokärki. Hän on pelannut myös Tanskan jalkapallomaajoukkueessa. == Seurajoukkueura == Jørgensenin kasvattajaseura on Akatemisk Boldklubb, jota hän edusti vuodet 2009–2010. Vuonna 2010 hän siirtyi Saksan Bundesliigan Bayer Leverkuseniin, jota hän edusti kahden vuoden ajan pelaten Bundesliigassa vain kymmenen peliä sekä kaksi peliä Mestareiden liigassa. Vuonna 2012 hän oli lainalla sekä Bundesliiga-seura 1. FC Kaiserslauternissa että kotimaansa FC Kööpenhaminassa. Kööpenhaminassa Jørgensen pelasi kahdeksan peliä tehden kolme maalia ja niinpä seura osti Jørgensenin itselleen. Kööpenhaminassa Jørgensen on pelannut sekä Mestareiden liigaa että Eurooppa-liigaa. Eurooppa-liigan lohkovaiheen ottelussa HJK:ta vastaan syyskuussa 2014 Parkenilla vaihdosta kentälle tullut Jørgensen teki kaksi maalia Kööpenhaminan voittaessa 2-0. == Maajoukkueura == Jørgensen on pelannut kaikissa Tanskan nuorten maajoukkueissa. Hän oli mukana kotimaassaan vuonna 2011 järjestetyissä alle 21-vuotiaiden EM-kisoissa. Tanskan jalkapallomaajoukkueessa Jørgensen debytoi vuonna 2011. Hän on pelannut 41 maaottelua ja tehnyt niissä yhdeksän maalia. MM-kilpailuissa 2018 hän pelasi kolme ottelua. == Lähteet == * * http://www.national-football- teams.com/player/45613/Nicolai_Jorgensen.html Luokka:Tanskalaiset jalkapalloilijat Luokka:Vuonna 1991 syntyneet Luokka:Elävät henkilöt
Joonian yliopisto

Joonian yliopisto () on yliopisto, joka toimii Korfun kaupungissa Kreikassa. Se on perustettu vuonna 1984 ja se aloitti toimintansa vuonna 1985. Joonian yliopisto kunnioittaa Korfulla toimineen Kreikan ensimmäisen yliopiston, vuonna 1824 perustetun Joonian akatemian muistoa. Yliopistossa on kolme tiedekuntaa ja yhteensä kuusi laitosta. == Tiedekunnat == Yliopiston tiedekunnat ja niiden laitokset ovat: Tiedekunta Laitokset Historian ja käännöstieteen tiedekunta Historian laitos Vieraiden kielten, kääntämisen ja tulkkauksen laitos Informaatiotieteiden ja informatiikan tiedekunta Arkisto-, kirjasto- ja museotieteen laitos Informatiikan laitos Musiikin ja audiovisuaalisten taiteiden tiedekunta Audiovisuaalisten taiteiden laitos Musiikkitieteen laitos == Lähteet == == Aiheesta muualla == * Iόνιο Πανεπιστήμιο - Ionian University. Yliopiston verkkosivut. Luokka:Korfu (kaupunki) Luokka:Kreikan yliopistot ja korkeakoulut
Kreikan kansainvälinen yliopisto

Kreikan kansainvälinen yliopisto (; ) on yliopisto, joka toimii Thessalonikissa Kreikassa. Se on perustettu vuonna 2005. Se on Kreikan ainoa yliopisto, joka tarjoaa opetusta pelkästään englannin kielellä. Yliopistossa on kolme tiedekuntaa, jotka tarjoavat useita eri tutkinto-ohjelmia. == Tiedekunnat == Yliopiston tiedekunnat ovat: Tiedekunta Tutkinto-ohjelmia Humanistinen tiedekunta Mustanmeren alueen kulttuurien tutkimus Luonnon- ja teknillistieteellinen tiedekunta Energiajärjestelmät Informaatio- ja viestintäteknologia Uusiutuva energia Taloustieteen, johtamisen ja oikeustieteen tiedekunta Kestävä kehitys Oikeustiede Pankkitoiminta Rahoitus Strateginen tuotesuunnittelu Taloustiede Yritysjohtaminen == Lähteet == == Aiheesta muualla == * International Hellenic University. Yliopiston verkkosivut. Luokka:Kreikan yliopistot ja korkeakoulut Luokka:Thessaloniki
Länsi-Makedonian yliopisto

Länsi-Makedonian yliopisto () on yliopisto, joka toimii Flórinassa ja Kozánissa Kreikassa. Se on perustettu vuonna 2003 erottamalla Thessalonikin Aristoteles-yliopiston yksiköt kyseisissä kaupungeissa itsenäiseksi yliopistoksi. Yliopistossa on kolme tiedekuntaa ja yhteensä kuusi laitosta. Niissä on yhteensä noin 4 000 opiskelijaa, joista noin 500 on jatko- opiskelijoita. Henkilökunnan määrä on 142, joista 91 on opetus- ja tutkimushenkilökuntaa. == Tiedekunnat == Yliopiston tiedekunnat ja niiden laitokset ovat: Tiedekunta Laitokset Kampus Kasvatustieteellinen tiedekunta Hoitajakoulutuksen laitos Opettajakoulutuksen laitos Flórina Taiteiden tiedekunta Sovellettujen ja visuaalisten taiteiden laitos Flórina Teknillinen tiedekunta Informatiikan ja televiestinnän laitos Konetekniikan laitos Ympäristötekniikan laitos Kozáni == Lähteet == == Aiheesta muualla == * Πανεπιστήμιο Δυτικής Μακεδονίας - University of Western Macedonia. Yliopiston verkkosivut. Luokka:Flórina Luokka:Kozáni Luokka:Kreikan yliopistot ja korkeakoulut Luokka:Länsi-Makedonia
Irma Wikström

Iris Irma Maria Wikström (18. joulukuuta 1900 Sortavala – 7. tammikuuta 1969) oli suomalainen näyttelijä. Hänen näyttelijäkiinnityksiinsä kuuluivat muun muassa työrupeamat Viipurin Työväen Teatterissa ja Tampereen Työväen Teatterissa 1920- ja 1930-luvuilla. Näyttelijäntyönsä ohessa Wikström ohjasi operetteja.Teatterin maailma 1950, s. 245 ==Elämä ja ura== Irma Wikströmin vanhemmat olivat veturinkuljettaja Theodor Meriluoto ja Anna Honkanen. Kansakoulun hän kävi Viipurissa. Sittemmin Wikström suoritti lauluopintoja Zenaida Kretzin ja Sofia Roihan johdolla. Hän aloitti taiteellisen uransa näyttelijänä Viipurin Suomalaisessa Operetissa vuosina 1919–1920. Sen jälkeen hänellä oli lukuisia teatterikiinnityksiä: Porin Työväen Teatteri 1920–1923, Viipurin Työväen Teatteri 1923–1933, Tampereen Työväen Teatteri 1933–1936, Viipurin Ympäristöteatteri 1936–1939, Lappeenrannan Teatteri 1940–1942, Viipurin Kaupunginteatteri 1942–1943, Lahden Teatteri 1943–1944 ja Kuopion Yhteisteatteri 1944–1948.Kotimaisia näyttämötaiteilijoita sanoin ja kuvin, s. 352 Wikströmin näyttämötehtäviä olivat muun muassa Anisja Leo Tolstoin näytelmässä Pimeyden valta ja Portia William Shakespearen komediassa Venetsian kauppias. Hänen roolejaan olivat niin ikään Liisa suomalaisessa kansannäytelmässä Pohjalaisia ja Joana näytelmässä Iloinen sanoma. Wikström teki sivurooleja muutamissa elokuvissa 1950-luvulla, kaksi niistä kreditoimattomana. ==Filmografia== *...ja Helena soittaa (1952) *Suomalaistyttöjä Tukholmassa (1952) *Kolmiapila (1953) *Näkemiin Helena (1955) *Lain mukaan (1956) ==Lähteet== * Kotimaisia näyttämötaiteilijoita sanoin ja kuvin. Viipuri: Kustannusliike Opas, 1930. * Teatterin maailma – Maamme teatterit ja niiden taiteilijat. Toim. Verneri Veistäjä. Helsinki: Kustannusosakeyhtiö Tammi, 1950. ===Viitteet=== Luokka:Suomalaiset näyttelijät Luokka:Suomalaiset teatteriohjaajat Luokka:Vuonna 1900 syntyneet Luokka:Vuonna 1969 kuolleet
Makedonian yliopisto

Makedonian yliopisto () on yliopisto, joka toimii Thessalonikissa Kreikassa. Se on perustettu vuonna 1948 ja aloitti toimintansa vuonna 1957. Yliopisto on erikoistunut talous- ja yhteiskuntatieteisiin. Yliopisto toimii Thessalonikin lisäksi Édessassa ja Náousassa. Yliopistossa on kymmenen laitosta. == Laitokset == Yliopiston laitokset ovat: Laitos Kampus Balkanin ja itämaiden tutkimuksen laitos Thessaloniki Kansainvälisen politiikan ja Euroopan tutkimuksen laitos Thessaloniki Koulutus- ja yhteiskuntapolitiikan laitos Thessaloniki Laskentatoimen ja finanssiopin laitos Thessaloniki Liikkeenjohdon laitos Thessaloniki Markkinoinnin laitos Édessa Musiikkitieteen laitos Thessaloniki Sovelletun informatiikan laitos Thessaloniki Taloustieteen laitos Thessaloniki Teknologiahallinnon laitos Náousa == Lähteet == == Aiheesta muualla == * Πανεπιστήμιο Μακεδονίας - University of Macedonia. Yliopiston verkkosivut. Luokka:Édessa Luokka:Kreikan yliopistot ja korkeakoulut Luokka:Náousa (Imathía) Luokka:Thessaloniki
Panteion-yliopisto

Panteion-yliopisto () on yliopisto, joka toimii Kallithéassa Kreikassa. Se on perustettu vuonna 1927. Yliopisto on erikoistunut yhteiskunta- ja valtiotieteisiin. Yliopiston pääpaikka on Kallithéassa Ateenan metropolialueella. Lisäksi se toimii useissa toimipaikoissa varsinaisen Ateenan alueella sekä Pireuksessa ja Sífnoksen saarella. Yliopistossa on neljä tiedekuntaa ja yhteensä yhdeksän laitosta. Niissä on yhteensä noin 21 000 opiskelijaa, joista noin 1 500 on maisterivaiheen ja noin 1 000 jatko- opiskelijoita. Opetushenkilökunnan määrä on 248. == Tiedekunnat == Yliopiston tiedekunnat ja niiden laitokset ovat: Tiedekunta Laitokset Kansainvälisen politiikan, viestinnän ja kulttuurin tutkimuksen tiedekunta Kansainvälisen politiikan, Euroopan ja Aasian tutkimuksen laitos Viestinnän, median ja kulttuurin tutkimuksen laitos Taloustieteen ja julkishallinnon tiedekunta Julkishallinnon laitos Talous- ja aluekehityksen laitos Valtiotieteellinen tiedekunta Politiikantutkimuksen ja poliittisen historian laitos Yhteiskuntapolitiikan laitos Yhteiskuntatieteellinen ja psykologinen tiedekunta Psykologian laitos Sosiaaliantropologian laitos Sosiologian laitos == Lähteet == == Aiheesta muualla == * Πάντειο Πανεπιστήμιο - Panteion University. Yliopiston verkkosivut. Luokka:Ateenan koulutus Luokka:Kallithéa (Attika) Luokka:Kreikan yliopistot ja korkeakoulut
Patraksen yliopisto

Patraksen yliopisto () on yliopisto, joka toimii Patraksessa ja Agríniossa Kreikassa. Se on perustettu vuonna 1964 ja se aloitti toimintansa vuonna 1966. Yliopistolla on kaksi yksikköä. Sen pääkampus sijaitsee Ríossa noin seitsemän kilometriä Patraksen keskustasta itään ja toinen kampus Agríniossa. Yliopistossa on viisi tiedekuntaa ja yhteensä 24 laitosta. Niissä on yhteensä 32 686 opiskelijaa, joista 3 959 on jatko-opiskelijoita. Henkilökunnan määrä on 1 199. == Tiedekunnat == thumb|right|240px|Patraksen yliopiston hallintorakennus. Yliopiston tiedekunnat ja niiden laitokset ovat: Tiedekunta Laitokset Kampus Humanistinen ja yhteiskunta- tieteellinen tiedekunta Filologian laitos Filosofian laitos Luokanopettajakoulutuksen laitos Teatteritieteen laitos Varhaiskasvatuksen laitos Patras Liikkeenjohdon tiedekunta Liikkeenjohdon laitos Taloustieteen laitos Patras Kulttuuriperinnön hallinnoinnin ja uusien teknologioiden laitos Ruoantuotannon ja maatalouden liikkeenjohdon laitos Agrínio Luonnontieteellinen tiedekunta Biologian laitos Fysiikan laitos Geologian laitos Kemian laitos Matematiikan laitos Materiaalitieteen laitos Patras Teknillinen tiedekunta Arkkitehtuurin laitos Kemiantekniikan laitos Kone- ja lentokonetekniikan laitos Sähkö- ja tietokonetekniikan laitos Tietotekniikan ja informaatiikan laitos Yhdyskuntatekniikan laitos Patras Ympäristön ja luonnonresurssien hoidon laitos Agrínio Terveystieteellinen tiedekunta Farmasian laitos Lääketieteen laitos Patras == Lähteet == == Aiheesta muualla == * Πανεπιστήμιο Πατρών - University of Patras. Yliopiston verkkosivut. Luokka:Agrínio Luokka:Kreikan yliopistot ja korkeakoulut Luokka:Patras
Peloponnesoksen yliopisto

Peloponnesoksen yliopisto () on yliopisto, joka toimii Peloponnesoksen alueella Kreikassa. Se on perustettu vuonna 2002. Yliopiston pääpaikka on Trípolissa. Sen lisäksi sillä on yksiköt Kalamátassa, Kórinthoksessa, Náfpliossa ja Spártissa, toisin sanoen kaikissa Peloponnesoksen alueen alueyksiköiden pääkaupungeissa. Yliopistossa on viisi tiedekuntaa ja yhteensä yhdeksän laitosta. Niissä opiskelee yhteensä noin 6 000 opiskelijaa. == Tiedekunnat == Yliopiston tiedekunnat ja niiden laitokset ovat: Tiedekunta Laitokset Kampus Humanistinen ja kulttuurintutkimuksen tiedekunta Filologian laitos Historian, arkeologian ja kulttuuriresurssien hallinnoinnin laitos Kalamáta Liikunnan ja elämänlaatutieteiden tiedekunta Hoitotieteen laitos Urheilun organisoinnin ja johtamisen laitos Spárti Taiteiden tiedekunta Teatteritieteen laitos Náfplio Taloustieteen, hallinnon ja informatiikan tiedekunta Informatiikan ja tietoliikenteen laitos Taloustieteen laitos Trípoli Yhteiskuntatieteellinen tiedekunta Politiikantutkimuksen ja kansainvälisen politiikan laitos Sosiaali- ja kasvatuspolitiikan laitos Kórinthos == Lähteet == == Aiheesta muualla == * Πανεπιστήμιο Πελοποννήσου - University of Peloponnese. Yliopiston verkkosivut. Luokka:Kalamáta Luokka:Kórinthos Luokka:Kreikan yliopistot ja korkeakoulut Luokka:Náfplio Luokka:Peloponnesos (alue) Luokka:Spárti Luokka:Trípoli
Pireuksen yliopisto

Pireuksen yliopisto () on yliopisto, joka toimii Pireuksessa Kreikassa. Se on perustettu vuonna 1938. Yliopisto on erikoistunut talous- ja tilastotieteeseen, liikkeenjohtoon sekä informaatioteknologiaan. Yliopistossa on neljä tiedekuntaa ja yhteensä yhdeksän laitosta. Niissä on yhteensä 9 300 opiskelijaa, joista 1 300 on jatko-opiskelijoita. == Laitokset == Yliopiston tiedekunnat ja laitokset ovat: Tiedekunta Laitokset Informaatio- ja viestintätekniikan tiedekunta Digitaalisten järjestelmien laitos Informatiikan laitos Merenkulun ja talouden tiedekunta Merenkulun tutkimuksen laitos Tuotantotalouden laitos Rahoituksen ja tilastotieteen tiedekunta Rahoituksen ja pankkitoiminnan laitos Tilasto- ja vakuutustieteen laitos Taloustieteen, liikkeenjohdon ja kansainvälisen politiikan tutkimuksen tiedekunta Kansainvälisen politiikan ja Euroopan tutkimuksen laitos Liikkeenjohdon laitos Taloustieteen laitos == Lähteet == == Aiheesta muualla == * Πανεπιστήμιο Πειραιώς - University of Piraeus. Yliopiston verkkosivut. Luokka:Kreikan yliopistot ja korkeakoulut Luokka:Pireus
Thessalian yliopisto

Thessalian yliopisto () on yliopisto, joka toimii Thessalian alueella Kreikassa. Se on perustettu vuonna 1984. Yliopiston pääpaikka on Vóloksessa. Sen lisäksi yliopistolla on yksiköt Kardítsassa, Lamíassa, Lárisassa ja Tríkalassa. Yliopistossa on kuusi tiedekuntaa ja yhteensä 18 laitosta. Niissä on yhteensä 12 266 opiskelijaa, joista 2 619 on jatko-opiskelijoita. Henkilökunnan määrä on 1 023, joista 560 on opetus- ja tutkimushenkilöstöä (vuonna 2014). == Tiedekunnat == Yliopiston tiedekunnat ja niiden laitokset ovat: Tiedekunta Laitokset Kampus Humanistinen ja yhteiskuntatieteellinen tiedekunta Erityisopetuksen laitos Historian, arkeologian ja sosiaaliantropologian laitos Luokanopettajakoulutuksen laitos Taloustieteen laitos Varhaiskasvatuksen laitos Vólos Liikuntatieteellinen tiedekunta Liikuntatieteen laitos Tríkala Luonnontieteellinen tiedekunta Tietojenkäsittelytieteen laitos Vólos Tietojenkäsittelytieteen ja biolääketieteellisen informatiikan laitos Lamía Maataloustieteellinen tiedekunta Kalatalouden laitos Maatalouden ja maaseutuympäristön laitos Vólos Teknillinen tiedekunta Aluesuunnittelun ja -kehityksen laitos Konetekniikan laitos Rakennustekniikan laitos Sähkö- ja tietotekniikan laitos Yhdyskuntatekniikan laitos Vólos Terveystieteellinen tiedekunta Biokemian ja biotekniikan laitos Lääketieteen laitos Lárisa Eläinlääketieteen laitos Kardítsa == Lähteet == == Aiheesta muualla == * Πανεπιστήμιο Θεσσαλίας - University of Thessaly. Yliopiston verkkosivut. Luokka:Kardítsa Luokka:Kreikan yliopistot ja korkeakoulut Luokka:Lamía Luokka:Lárisa Luokka:Thessalia Luokka:Tríkala Luokka:Vólos
Luettelo Kreikan yliopistoista

Tämä on luettelo Kreikassa nykyisin toimivista yliopistoista ja korkeakouluista. Yliopisto Pääpaikka Alue Perustettu Ateenan kansallinen teknillinen korkeakoulu Ateena Attika 1836 Ateenan kauppakorkeakoulu Ateena Attika 1920 Ateenan maatalousyliopisto Ateena Attika 1920 Ateenan taidekorkeakoulu Ateena Attika 1837 Ateenan yliopisto Ateena Attika 1837 Egean yliopisto Mytilíni Pohjois-Egean ja Etelä-Egean saaret 1984 Charokópeio- yliopisto Ateena Attika 1990 Ioánninan yliopisto Ioánnina Epeiros 1964 Joonian yliopisto Korfu Jooniansaaret 1984 Kreetan yliopisto Réthymno Kreeta 1973 Kreetan teknillinen yliopisto Chaniá Kreeta 1977 Kreikan avoin yliopisto Patras Länsi-Kreikka 1992 Kreikan kansainvälinen yliopisto Thessaloniki Keski- Makedonia 2005 Kreikan Välimeren yliopisto Iraklion Kreeta 2019 Länsi-Attikan yliopisto Aigáleo Attika 2018 Länsi-Makedonian yliopisto Flórina Länsi- Makedonia 2003 Makedonian yliopisto Thessaloniki Keski-Makedonia 1948 Panteion-yliopisto Kallithéa Attika 1927 Patraksen yliopisto Patras Länsi- Kreikka 1964 Peloponnesoksen yliopisto Trípoli Peloponnesos 2002 Pireuksen yliopisto Pireus Attika 1938 Thessalian yliopisto Vólos Thessalia 1984 Thessalonikin Aristoteles-yliopisto Thessaloniki Keski-Makedonia 1925 Traakian Demokritos-yliopisto Komotiní Itä-Makedonia ja Traakia 1973 * Kreikan yliopistot Yliopistoista
Karl Sahlgren

Karl Rafael Sahlgren (vuoteen 1960 Salmio; s. 13. elokuuta 1937 Maarianhamina) on suomalainen toimittaja, kirjankustantaja ja ruotsin kielellä kirjoittava kirjailija. (Archive.org) ==Ura== Karl Sahlgren valmistui alun perin kansakoulunopettajaksi 1960. Hän oli toimittajana useissa suomenruotsalaisissa lehdissä ja hän työskenteli Yleisradion ruotsinkielisellä puolella kahteen otteeseen vuosina 1965–1980 ja 1983–1992. Hän tuli tunnetuksi dokumenttiohjelmien tekijänä. Vuonna 1982 Sahlgren perusti vaimonsa kirjailija Brita Högnäs-Sahlgrenin kanssa Sahlgrens förlag Ab-kustannusliikkeen joka kustansi ruotsinkielisen kirjallisuuden ohella myös jonkin verran suomenkielistä kirjallisuutta. Otalammilla sijainneen kustantamon toiminta päättyi elokuussa 2014, se ehti julkaista yhteensä noin 200 nimikettä 32 vuoden aikana. Sahlgren on julkaissut myös kaksi omaelämäkerrallista romaania ja kääntänyt ruotsin kielelle suomenkielisiä teoksia. == Teoksia == * Finntuppen: Roman. Sahlgrens förlag, Otalampi 1984 * Styvfadern: Roman. Sahlgren, Otalampi 1992 == Toimitustöitä == * Ett stycke finlandssvensk litteraturhistoria. Utgiven av Brita Högnäs-Sahlgren och Karl Sahlgren. Sahlgren, Otalampi 2001. == Käännöksiä == * Pertti Kavén: 70 000 små öden: Finlands krigsbarn. Sahlgren, Otalampi 1994, 2. täyd. painos 2003 * metropoliitta Panteleimon: Drömmens farkost: En klosteråldrings levnad: Roman. Sahlgren, Otalampi 1996 * Maria Suutala: Kvinnor och andra djur. Texten har språkligt bearbetats och förkortats av Karl Sahlgren. Sahlgren, Otalampi 1997. * Raija Siekkinen: Smak av metall: Noveller. Sahlgren, Otalampi 2000. * Heikki Hyvönen: Pikku Heikki och Mannerheim: Barnsoldat i Finlands armé. Sahlgren, Otalampi 2009Karl Sahlgren. Kirjasampo. == Lähteet == == Aiheesta muualla == * Karl Sahlgrenin Yleisradiolle tekemiä ruotsinkielisiä radio- ja TV-ohjelmia. Yle Arkivet. * Sahlgrenin kustantamon sivut. Luokka:Suomalaiset toimittajat Luokka:Suomalaiset kirjankustantajat Luokka:Suomenruotsalaiset kirjailijat Luokka:Suomalaiset kielenkääntäjät Luokka:Vuonna 1937 syntyneet Luokka:Elävät henkilöt
Markus Bader

Markus Bader (s. 14. marraskuuta 1988) on itävaltalainen uransa lopettanut maastohiihtäjä. Hän edusti SC Waldring-Tirolia.Bader FIS:n sivuilla Bader hiihti maailmancupissa ensimmäisen kerran 14. joulukuuta 2008 Davosissa. Hänen paras maailmancup-sijoituksensa on 28. sija 15. tammikuuta 2011 Liberecin vapaan hiihtotavan sprintissä. FIS-kilpailuja hän on voittanut kuusi. (Päivitetty 4. joulukuuta 2014.) Bader sijoittui kuudenneksi vapaan hiihtotavan sprintissä alle 23-vuotiaiden MM-kilpailuissa Hinterzartenissa 26. tammikuuta 2010. Bader lopetti uransa maastohiihtäjänä keväällä 2016. == Lähteet == Luokka:Itävaltalaiset maastohiihtäjät Luokka:Vuonna 1988 syntyneet Luokka:Elävät henkilöt
Europa ’51

Europa ’51 on vuonna 1952 ensi-iltansa saanut Roberto Rossellinin ohjaama elokuva, jonka pääosaa esittää Ingrid Bergman. Elokuva on poliittisesti suorasukainen mutta samalla hienovarainen tutkielma modernista pyhimystarinasta. Rosselinin mukaan se oli naisnäkökulmasta tehty uudelleenfilmatisointi hänen omasta elokuvastaan Francesco, Jumalan narri (1950). Elokuva on jäänyt vähälle huomiolle ohjaajan muuhun tuotantoon verrattuna, vaikka se oli hänen oma suosikkinsa. ==Juoni== Roomassa elävä Irene Girard (Ingrid Bergman) on rikas ja itsekeskeinen seurapiirikaunotar, jota kalvaa syyllisyys nuoren poikansa kuolemasta. Helpottaakseen syyllisyydentunnettaan ja löytääkseen elämälleen tarkoituksen hän päättää omistaa aikansa ja rahansa kaupungin köyhien ja sairaiden auttamiseksi. Uusi elämäntehtävä päättäväisenä aktivistina johtaa kuitenkin avioliitto-ongelmiin ja saa yhteiskunnan kyseenalaistamaan hänen mielenterveytensä. == Pääosat == == Lähteet == Luokka:Neorealistiset elokuvat Luokka:Vuoden 1952 italialaiset elokuvat Luokka:Italialaiset draamaelokuvat Luokka:Roberto Rossellinin ohjaamat elokuvat
Marja Koskinen

Marja Onerva Koskinen (s. 14. elokuuta 1937 Helsinki) on suomalainen venäjänkielisen kirjallisuuden suomentaja. == Suomennoksia == * Maria Rolnikaite: En voi vaieta; käsikirjoituksesta suom. Marja Koskinen ja Natasha Pienimäki. WSOY 1966 * J. A. Krasin: Vastaus vastustajille: Leninismi ja vallankumous. Uutistoimisto Novosti (APN), Helsinki 1967 * M. I. Trus: Lenin ja ulkopolitiikka. Kansankulttuuri, Helsinki 1970 * Anton Tšehov: Tuntemattoman tarina ja muita novelleja; suom. Ulla-Liisa Heino ja Marja Koskinen; kuvitus Antero Aho ja Eduard Prüssen. Otava 1971 * I. A. Krylov: Eläintarinoita; kuv. E. M. Ratšev; Marja Koskisen suorasanaisen käännöksen pohjalta runomuotoon kirjoittanut Kirsi Kunnas. Weilin + Göös, Helsinki 1974, 3. uud. painos nimellä Krylovin faabeleita. WSOY 2004 * Anton Tšehov: Mestarinovelleja 1; suom. Ulla-Liisa Heino ja Marja Koskinen. Otava 1975 (novellit Onni, Aro, Tulet, Nolo tapaus, Ikävä tarina, Kaksintaistelu, Tuntemattoman tarina) * Anton Tšehov: Mestarinovelleja 2; suom. Ulla-Liisa Heino ja Marja Koskinen. Otava 1975 (novellit Naisten kuningaskunta, Kolme vuotta, Tappo, Adriadna, Elämäni, Taiteilijan tarina, Talonpoikia, Rattailla, Karviaismarjoja, Nainen ja sylikoira, Rotkossa) * Juri Kazakov: Syksyä tammimetsissä: novelleja. Otava 1976 * Juri Trifonov: Talo rantakadulla. Gummers 1977 * Vladimir Bogomolov: Elokuu 1944. Gummerus 1978 * Anton Tšehov: Vaimoni ja muita novelleja; suom. Martti Anhava, Ulla-Liisa Heino, Marja Koskinen. Otava 1978 * Arkadi ja Boris Strugatski: Hankalaa olla jumala. WSOY 1979 * Leonid Brežnev: Muistelmia: Pieni maa; Jälleenrakennuskausi; Uudismaa; suom. Ulla-Liisa Heino ja Marja Koskinen. Otava 1979 * Juri Trifonov: Vanhus. Gummerus 1979 * Juri Trifonov: Pitkät jäähyväiset. Gummerus 1981 * Vladimir Krupin: Elävää vettä; Novyi mir -lehden numerosta 8/1980 suom. Marja Koskinen. WSOY 1982 * Juri Trifonov: Aika ja paikka. Tammi 1983 * Tatjana Tolstaja: Tulta ja pölyä. WSOY 1989 * Mihail Tšernjonok: Tappion uhalla. WSOY 1990 == Palkinnot == * Valtion kääntäjäpalkinto 1982 Arkistoitu lähde, Archive.org == Lähteet == Luokka:Suomentajat Luokka:Vuonna 1937 syntyneet Luokka:Elävät henkilöt
Moniongelmaisuus

Moniongelmaisuus tarkoittaa sitä, että ihmisellä on monia ongelmia samanaikaisesti. Moniongelmaisuus voi olla syrjäytymistä ja samanaikaista mielenterveyden häiriötä. Kaarlo Simojoen mukaan sekakäytön ohella on lisääntynyt moniongelmaisuus.http://www.kansanuutiset.fi/uutiset/kotimaa/3101371/laakkeiden- sekakaytto-ja-moniongelmaisuus-haastavat-paihdepolitiikan ==Moniongelmainen nuori== Tutkimusprofessori Mauri Marttusen mukaan moniongelmainen nuori voidaan määritellä monin tavoin: # Nuori, jolla samaan aikaan monia ongelmia #* käytös- ja muu mielenterveyshäiriö #* päihde- ja muu mielenterveyshäiriö #* päihde-, käytös ja muu mielenterveyshäiriö #* näihin liittyen muu erityisvaikeus (oppiminen) # Nuori, joka tarvitsee ja käyttää samaan aikaan erityyppisiä palveluja #* mielenterveys- ja päihdepalvelut #* mielenterveys- ja lastensuojelun palvelut #* lastensuojelulaitokseen sijoitettu nuori jolla mielenterveysongelmiahttp://www.mielenterveysseura.fi/files/1759/Mauri_Marttunen_Moniongelmaisten_nuorten_hoito_ja_palvelut.pdf ==Lähteet== Luokka:Sosiaalipolitiikka
County Sea Horse

County Sea Horse oli Countyn tehtaan valmistama malli. Kyseessä oli amfibiotraktori. == Tekniset tiedot == * Valmistaja: County Commercial Cars * Valmistuspaikka: Flett, Hampshire, Englanti * Malli: Sea Horse * Tyyppi: Amfibiotraktori * Moottori: Nelisylinterinen * Teho: 38,5 kW (52 hv) * Vaihteisto: Kuusinopeuksinen * Paino: 5 794 kg * Valmistui: 1964 ==Historia== Countyn traktorit perustuivat Fordsonin Super Major -traktoreihin, ja yhtiö kilpaili Fordsonia vastaan hanakasti. County päätti rakentaa Sea Horsen (suomeksi "Merihevonen") mainokseksi omalle yritykselleen. Tämän amfibiotraktorin oli määrä ylittää ajaen Englannin kanaali historian ensimmäisenä traktorina. 5,5 kilometrin tuntinopeudella vedessä ajanut Sea Horse saavutti Englannin rannikon seitsemän tunnin ja viidenkymmenen minuutin jälkeen. Lähtö tapahtui Ranskasta ja matkaa kertyi 51 kilometriä. ==Rakenne== Amfibiotraktorin tärkeimpänä uutena ominaisuutena voi pitää kelluntajärjestelmää, joka toimi siten, että neljän kookkaan Goodyear-renkaan sisältämä suuri ilmamäärä kannatti miltei kuuden tonnin painoista traktoria. Valmistaja pelasi varman päälle asentamalla vielä ontelot ja isot kelluntasäiliöt keulaan ja perään. Yritys selitti, että säiliöitä voitiin käyttää painolastina kuivalla maalla työskenneltäessä. Ontelot auttoivat Sea Horsea myös vedessä vakauttamalla liikkumista voimakkaassa aallokossa ja laivojen vanavedessä kuljettaessa. Liikkuminen tapahtui siipiratasalusten tavoin traktorin massiivisilla renkailla. Tässä tulivat ilmi Sea Horsen ongelmat. Yksi ongelma oli traktorin hidas liikkuminen vedessä (5,5 kilometriä tunnissa). Lisäksi renkaat roiskivat vettä kuljettajan päälle. Teknisiin onnistumisiin kuului ehdottomasti se, että traktoria ei tarvinnut muuttaa Countyn valmiista traktorien mallistoista juuri lainkaan. Esimerkiksi traktorin koneistoa ei pyritty suurella vaivalla tekemään vesitiiviiksi, vaan pelkästään kytkinkotelo. Myös Countyn tehtaan traktoreihin käyttämät tavalliset öljytikut vaihdettiin kierteellä varustettuihin vastaaviin. Ohjauslaitteisto toimi samalla periaatteella kuin kuivalla maalla. Seurauksena oli se, että kääntöympyrä oli vedessä huomattavasti suurempi. ==Myynti== County Sea Horsea ei myyty yhtään kappaletta. ==Lähteet== * Luokka:Traktorit
Leadbeaterinpussiliito-orava

Leadbeaterinpussiliito-orava (Gymnobelideus leadbeateri) on harvinainen pussiliito-oravien heimoon kuuluva australialainen eläin, ja sukunsa Gymnobelideus ainoa laji. Sen uudeksi suomenkieliseksi nimeksi on ehdotettu liitopussiorava. Leadbeaterinpussiliito-oravalla on isot silmät ja korvat, pitkä pörröinen häntä ja pehmeä turkki. Se on harmaanruskea, selkää pitkin kulekee tummempi raita. Pään ja vartalon yhteispituus on noin 15 cm, häntä on 16-18 cm pitkä. Lajin luultiin kuolleen sukupuuttoon vuoden 1939 metsäpaloissa, mutta se löydettiin uudelleen 1961. == Lähteet == Luokka:Pussiliito-oravat Luokka:Uhanalaiset nisäkkäät
Fykologia

Fykologia (myös algologia, levätiede) on tieteenala joka tutkii leviä. Se on kasvitieteen eräs osa-alue. Levät muodostavat laajan heterogeenisen ryhmän pääosin vedessä eläviä kasveja, joiden koko vaihtelee mikroskooppisista eliöistä aina pensas- ja puumaisiin kasveihin. Fykologia tieteenalana on tärkeä ihmiskunnalle, koska leväkasvit ovat tärkeitä ekologian osatekijöitä. Eräät levät, kuten planktonit, ovat elintärkeä osa ravintoketjua. Rannikkoalueilla suurikokoiset leväkasvit ovat tärkeä osa ihmisten ruokavaliota. Leviä käytetään myös teollisesti ja eräät levälajit ovat tärkeitä jodin, agarin, karrageenien, algiinihapon ja kaliumkarbonaattien lähteitä. ==Lähteet== Luokka:Kasvitiede Luokka:Levät
Henry George

Henry George (2. syyskuuta 1839 Philadelphia, Pennsylvania, Yhdysvallat – 29. lokakuuta 1897 New York, Yhdysvallat) oli yhdysvaltalainen taloustieteilijä, kirjoittaja ja poliittinen vaikuttaja. George esitti teoksessaan Edistys ja köyhyys (1879, suom. 1906), että maan niin sanottu ansioton arvonnousu tulisi periä verona yhteiskunnan hyväksi. == Teokset == * ==Katso myös== *Georgismi == Lähteet == == Aiheesta muualla == * * Luokka:Yhdysvaltalaiset taloustieteilijät Luokka:Yhdysvaltalaiset poliitikot Luokka:Vuonna 1839 syntyneet Luokka:Vuonna 1897 kuolleet
Kaarina Helakisa -palkinto

Kaarina Helakisa -palkinto on Otavan kirjasäätiön vuosittain jakama kirjallisuuspalkinto, joka myönnetään tunnustuksena merkittävästä työstä lasten- ja nuortenkirjallisuuden alueella. Otava oli Kaarina Helakisan pitkäaikainen kustantaja. Palkinto jaettiin ensimmäisen kerran vuonna 1999. Sen arvo on 15 000 euroa. Vuonna 1999 palkinnon arvo oli 25 000 markkaa. ==Palkinnon saajat== * 1999 kirjailija Tuula Kallioniemi * 2000 kirjailija Jukka Itkonen * 2001 kuvittaja, kirjailija Kristiina Louhi * 2002 kirjailija Tuija Lehtinen * 2003 graafikko, kirjailija Mauri Kunnas * 2004 kirjailija, taiteilija Maikki Harjanne * 2005 kirjailija Timo Parvela * 2006 kirjailija- kuvittajat Aino Havukainen ja Sami Toivonen * 2008 sarjakuvapiirtäjä Tarmo Koivisto * 2007 kirjailija Hanna Marjut Marttila * 2009 kirjailija Kirsti Manninen * 2010 kirjailija Eppu Nuotio * 2011 lastenkirjailija Reetta Niemelä * 2012 kirjailija Siri Kolu * 2013 kirjailija Reeta Aarnio * 2014 kirjailija Veera Salmi * 2015 graafikko, kirjailija Mauri Kunnas * 2016 kirjailija Helena Waris * 2017 kirjailija Salla Simukka * 2018 kuvittaja, lastenkirjailija Ninka Reittu * 2019 kirjailija Hannele Lampela * 2020 kirjailija Magdalena Hai * 2021 kuvittaja Matti Pikkujämsä * 2022 kuvittaja ja lastenkirjailija Johanna Lumme * 2023 kirjailija Mila Teräs Lähde ==Lähteet== Luokka:Suomalaiset lasten- ja nuortenkirjallisuuspalkinnot
Lapérouse-luokka (merentutkimusalus)

Lapérouse-luokka on Ranskan laivaston neljän merentutkimusaluksen muodostama alusluokka, jonka aluksista yksi on muutettu ulkovartioalukseksi. == Alukset == Lapérouse-luokan merentutkimusaluksetnetmarine.net Nimi Telakka Kölinlasku Vesilleworldwarships.com Palvelukseen Kohtalo LapérouseMarine Militaire - Lapérouse Direction des Constructions Navales (DCN), Lorient 11. kesäkuuta 1985 14. marraskuuta 1986 20. huhtikuuta 1988 BordaMarine Militaire - Borda DCN 12. syyskuuta 1985 14. marraskuuta 1986 16. kesäkuuta 1988 LaplaceMarine Militaire - Laplace DCN 11. kesäkuuta 1985 14. marraskuuta 1986 20. huhtikuuta 1988 AragoMarine Militaire - Arago DCN 26. kesäkuuta 1989 6. syyskuuta 1990 9. heinäkuuta 1991 == Lähteet == *
Tommi Micklin

Tommi Wilhelm Micklin (2. marraskuuta 1960 Salo – 13. marraskuuta 2014 Salo) oli suomalainen rumpali, säveltäjä ja sanoittaja, joka soitti mm. yhtyeissä Uutiset ja sää, Vaavi, Se, Kelpo Pojat ja Innerspacemen. ==Lähteet== ==Aiheesta muualla== * * Luokka:Suomalaiset säveltäjät Luokka:Suomalaiset sanoittajat Luokka:Suomalaiset rumpalit Luokka:Vuonna 1960 syntyneet Luokka:Vuonna 2014 kuolleet
Starve for the Devil

Starve for the Devil on Arsisin neljäs studioalbumi, joka julkaistiin 5. helmikuuta 2010. == Kappaleet == Kaikki kappaleet sanoittanut James Malone. # # # # # # # # # # == Kokoonpano == ;Yhtye * James Malone – laulu, kitara * Mike van Dyne – rummut * Nicholas Cordle – kitara * Nat Carter – bassokitara ;Tuotanto * Chris "Zeuss" Harris – tuottaja, äänittäjä, miksaaja, masteroija * Mark Riddick – kansikuva * Tonya Rose – design == Arvostelut == * AllMusic: positiivinenAllMusic review == Lähteet == == Aiheesta muualla == * * Starve for the Devil discogs.com -sivustolla Luokka:Arsisin albumit Luokka:Vuoden 2010 albumit